Yrjö Penttilä (liikenneneuvos)

Yrjö Hugo Johannes Penttilä (23. helmikuuta 1903 Tampere – 10. elokuuta 1982 Tampere) oli suomalainen liikennöitsijä, yrittäjä ja yritysjohtaja, joka sai liikenneneuvoksen arvonimen.

Penttilän vanhemmat olivat koneenhoitaja Vihtori Penttilä ja Iida Maria Kari ja puoliso Senja Karinoja, aiemmin Loskin. Penttilä kävi kansakoulun ja oli valurinoppilaana. Ajotodistuksen hän sai armeijassa, palvellessaan autopataljoonassa. Oltuaan armeija-ajan jälkeen ensin vuoden ajan autonkuljettajana hän perusti vuonna 1926 Vihtori Tähtivuoren kanssa liikennöintiyrityksen, jonka liiketoiminta laajeni seuraavilla vuosikymmenillä. Vuonna 1955 se siirrettiin Penttilän ja hänen vaimonsa nimissä olevaan yritykseen. Hän oli myös jo vuonna 1939 ollut perustamassa Tampereen seudulle Länsi-Linjat Oy:tä. Tämän yhtiön toimitusjohtaja hän oli alusta saakka vuoteen 1969 asti. Penttilä hankki omistukseensa vuonna 1946 myös Viinikan Auto -yhtiön ja oli pitkään sen toimitusjohtaja ja hallituksen puheenjohtaja. Hänellä oli useita alansa luottamustehtäviä, liikenneneuvoksen arvonimen hän sai vuonna 1976.

Lähteet

Suomalaiset yrittäjät
Suomalaiset yritysjohtajat
Vuonna 1903 syntyneet
Vuonna 1982 kuolleet